Hér kemur uppskrift að gómsætri böku með osti , vorlauk og sinnepi . Í þessa böku var notaður port salut-ostur en það má skipta honum út fyrir annan bragðminni ost , t.d. havarti eða brie . Eins má nota harðan ost en þá er betra að rífa hann með grófu rifjárni frekar en að sneiða hann . Búa má til skelina deginum áður og geyma hana óbakaða í forminu í kæli í 1 dag eða geyma hana óbakaða í frysti í allt að þrjá daga . Ef skelin er tekin beint úr frystinum þá er best að gera ráð fyrir lengri tíma við baksturinn . Bökuna má bera fram heita eða kalda . Uppskriftin gerir u.þ.b. 8 sneiðar 190 g hveiti 120 g smjör , kalt og skorið í teninga ½ tsk. salt ½ dl kalt vatn Setjið allt hráefnið í matvinnsluvél og látið hana vinna í stuttum slögum þar til blandan er orðin kornótt og minnir á grófa brauðmylsnu . Setjið deigið í stóra skál . Bætið köldu vatni saman við í skömmtum og blandið því saman við með höndunum , ef deigið er mjög þurrt gæti þurft meira kalt vatn . Setjið plastfilmu yfir skálina og setjið í kæli í a.m.k. 30 mín . Hitið ofn í 180°C og smyrjið 25 cm bökunarform með skeljamynstri og sáldrið hveiti yfir . Takið deigið úr kæli og setjið á hveitistráðan flöt og látið standa við stofuhita í nokkrar mínútur . Sáldrið hveiti yfir deigið og byrjið að fletja það út með kökukefli , ef það er mjög hart er gott að berja það með keflinu og halda áfram að fletja út þar til það verður u.þ.b. 3 mm að þykkt . Leggið deigið yfir bökunarformið og þrýstið deiginu inn í kantana , skerið umfram deigið frá . Setjið skelina í kæli í 10 - 15 mín. svo að smjörið í deiginu harðni aftur , þá eru minni líkur á að skelin skreppi saman í ofninum . Takið bökuna úr kæli , notið gaffal til að stinga í botninn , leggið bökunarpappír yfir og farg ofan á ( t.d. þurrkaðar baunir ) . Bakið í miðjum ofni í 15 - 20 mín. , takið þá fargið og pappírinn af og bakið í 5 - 8 mín. til viðbótar eða þar til skelin er orðin fallega gyllt á litinn . 500 ml rjómi 3 egg 3 eggjarauður ½ tsk. salt ½ tsk. pipar 1 msk. dijon-sinnep 150 g port salut , eða annar ostur , skorinn í sneiðar 4 vorlaukar , snyrtir og skornir langsum Lækkið hitann á ofninum í 170°C . Hrærið saman rjóma , egg , eggjarauður , salt og pipar . Smyrjið sinnepinu yfir botninn á skelinni , raðið sneidda ostinum yfir botninn síðan vorlauknum og hellið rjómablöndunni yfir .